**AB „KLAIPĖDOS ENERGIJA“ AUDITO KOMITETO NARIŲ ATRANKOS NUOSTATOS**

1. **BENDROSIOS NUOSTATOS**
2. AB ,,Klaipėdos energija“ (toliau – Bendrovė) audito komiteto (toliau – Audito komitetas) atrankos nuostatos parengtos vadovaujantis Lietuvos Respublikos Vyriausybės 2017 m. gegužės 24 d. nutarimu Nr. 383, Lietuvos Respublikos finansinių ataskaitų audito įstatymo 69 straipsnio 4 dalimi.
3. Atrankos nuostatos apibrėžia Audito komiteto narių funkcijas, Audito komiteto narių išsilavinimo, profesinės patirties reikalavimus, nepriklausomumo reikalavimus ir kitus su Audito komiteto sudarymu bei su Atrankos procesu susijusius klausimus.
4. **AUDITO KOMITETO SUDĖTIS IR JO RINKIMAS**
5. Audito komitetas sudaromas iš 3 (trijų) narių (tik fizinių asmenų), iš kurių ne mažiau kaip du Komiteto nariai turi būti nepriklausomi. Jei atrankos metu bus atrinkti mažiau nei 3 Audito komiteto nariai, atitinkantys keliamus reikalavimus, Audito komitetas tos atrankos metu nebus sudarytas. Ar Audito komiteto narys laikomas nepriklausomu, nustatoma vadovaujantis šiais kriterijais:
	1. jis negali būti esamas ar paskutinius 3 metus buvęs šios Bendrovės darbuotojas;
	2. jis negali turėti ir per praėjusius metus neturi būti turėjęs verslo ryšių su šia Bendrove nei tiesiogiai, nei kaip turinčio tokių ryšių juridinio asmens dalyvis, kolegialaus valdymo organo narys ar vadovas. Turinčiu verslo ryšių su Bendrove laikomas fizinis asmuo ar juridinis asmuo, kuris yra prekių arba paslaugų tiekėjas (įskaitant finansines, teisines, patariamąsias ir konsultacines paslaugas), klientas ar asmuo, kuris gauna pajamų iš Bendrovės;
	3. jo su Bendrovės vadovaujančiais darbuotojais nesieja jokie verslo, giminystės arba kitokie santykiai, dėl kurių kyla ar gali kilti interesų konfliktas bei kurie gali paveikti audito komiteto nario nuomonę;
	4. jis nėra Bendrovės, kurioje sudaromas audito komitetas, akcininkas arba akcininko atstovas;
	5. jis nėra ar per paskutinius vienerius metus nebuvo savivaldybės, kuriai priklauso valdoma Bendrovė, administracijos valstybės tarnautojas ar darbuotojas;
	6. jis negali gauti ir per praėjusius metus nėra gavęs atlygio (bet kurios rūšies išmokų, mokėjimų, pajamų ir panašiai) iš Bendrovės, išskyrus atlygį už veiklą, kurią jis vykdo ar vykdė eidamas audito komitetą sudariusio kolegialaus organo nario, audito komiteto ar kito komiteto nario pareigas;
	7. jis negali būti ir per paskutinius 3 metus neturi būti buvęs Bendrovės finansinių ataskaitų auditą atlikusios audito įmonės dalyviu, kolegialaus valdymo organo nariu, vadovu ar darbuotoju;
	8. jis neturi būti ėjęs Bendrovės Audito komiteto nario pareigų ilgiau kaip 12 metų;
	9. jis nėra Bendrovės vadovo arba 1.1.-1.8. punkte nurodytų asmenų artimas šeimos narys. Artimu šeimos nariu laikytinas sutuoktinis (sugyventinis), vaikai (įvaikiai), tėvai (įtėviai), broliai (įbroliai) ir seserys (įseserės).
6. Audito komiteto nariu negali būti šios Bendrovės vadovas ir asmuo, per paskutinius 5 metus ėjęs šias pareigas.
7. Audito komiteto pirmininką ir jo pavaduotoją paprasta balsų dauguma renka Audito komiteto nariai. Audito komiteto pirmininką jo nebuvimo atveju pavaduoja Audito komiteto pirmininko pavaduotojas.
8. Audito komitetas sudaromas Bendrovės stebėtojų tarybos kadencijos laikotarpiui, bet ne ilgiau kaip 4 (keturių) metų laikotarpiui (kadencijai).
9. Audito komiteto narių kandidatūras tvirtina Bendrovės stebėtojų taryba.
10. Audito komiteto nario nepertraukiamos kadencijos laikas negali būti ilgesnis kaip 12 (dvylika) metų.
11. Audito komiteto narys turi teisę atsistatydinti apie tai ne vėliau kaip prieš 10 (dešimt) dienų raštu informavęs Bendrovę. Atsistatydinus nepriklausomam Audito komiteto nariui skelbiama naujo nario atranka. Atsistatydinus stebėtojų tarybos paskirtam Audito komiteto nariui, artimiausiame stebėtojų tarybos susirinkime, vietoje atsistatydinusio Audito komiteto nario, skiriamas naujas narys. Naujas Audito komiteto narys skiriamas laikotarpiui iki veikiančio Audito komiteto kadencijos pabaigos.
12. Stebėtojų taryba gali atšaukti Audito komitetą visą arba pavienius Audito komiteto narius.
13. Po stebėtojų tarybos sprendimo atšaukti visą Audito komitetą, turi būti skelbiama naujo Audito komiteto (naujai ketverių metų kadencijai) atranka, o atšaukus pavienius Audito komiteto narius – vietoje jų išrenkami nauji nariai (iki Audito komiteto kadencijos pabaigos) Aprašo II skyriaus 7 p. nurodyta tvarka.
14. Teisės aktų nustatyta tvarka Bendrovei nelikus prievolės sudaryti Audito komitetą, Audito komitetas stebėtojų tarybos sprendimu baigia savo veiklą.
15. **AUDITO KOMITETO NARIŲ FUNKCIJOS**
16. Pagrindinės Audito komiteto funkcijos:
	1. stebėti finansinio audito atlikimo procesą bei informuoti Bendrovės vadovą apie finansinių ataskaitų audito rezultatus;
	2. stebėti finansinės atskaitomybės procesą ir teikti rekomendacijas dėl jo patikimumo užtikrinimo;
	3. stebėti Bendrovės vidaus kokybės kontrolės ir rizikos valdymo sistemų, turinčių įtakos Bendrovės finansinei atskaitomybei, veiksmingumą;
	4. stebėti metinių finansinių ataskaitų auditą, ypač atkreipiant dėmesį į jo atlikimą, atsižvelgiant į Bendrovės tikrinimo metu nustatytus finansinių ataskaitų audito trūkumus ir padarytas išvadas;
	5. peržiūrėti ir stebėti, kaip audito įmonė laikosi nepriklausomumo ir objektyvumo principų;
	6. dalyvauti auditoriaus (auditorių) arba audito įmonės (įmonių) atrankos viešosiose procedūrose.
	7. vykdyti kitas Lietuvos Respublikos teisės aktų numatytas funkcijas;
	8. nedelsiant informuoti Bendrovės vadovą apie audito įmonės Audito komitetui pateiktą informaciją apie audito metu iškilusius probleminius klausimus, ypač kai nustatomi su finansinių ataskaitų rengimu susiję trūkumai. Teikti rekomendacijas nustatytų trūkumų ištaisymui.
17. Audito komiteto nariai privalo:
	1. būti lojalūs Bendrovei ir neatskleisti kitiems asmenims, išskyrus Lietuvos Respublikos įstatymų numatytus atvejus, savo veikloje jiems tapusius žinomais Bendrovės apskaitos ir kitus duomenis;
	2. sąžiningai, rūpestingai ir atsakingai veikti Bendrovės bei Akcininkų naudai ir jų interesais;
	3. atlikdami savo funkcijas, vadovautis teisės aktais ir Bendrovės vidaus dokumentais;
	4. privalo reikšti savo prieštaravimą tuo atveju, kai mano, kad Bendrovės ar Bendrovės kolegialių valdymo organų sprendimai gali pakenkti Bendrovei;
	5. atsakyti už Bendrovės konfidencialios informacijos atskleidimą, praradimą, tokio pobūdžio informacijos perdavimą tretiesiems asmenims ar kitokį neteisėtą disponavimą
18. Audito komiteto narys privalo bet kokiomis sąlygomis išlaikyti savo analizės, sprendimų priėmimo ir veiksmų nepriklausomumą.
19. **REIKALAVIMAI KANDIDATAMS Į AUDITO KOMITETO NARIUS**
20. Bendrieji reikalavimai kandidatams į nepriklausomus Audito komiteto narius ir reikalavimai Kandidatų reputacijai:
	1. Aukštasis universitetinis ar jam prilygintas išsilavinimas;
	2. Kandidatui turi būti neatimta ir neapribota teisė eiti atitinkamas pareigas ir atlikti toms pareigoms priskirtas funkcijas;
	3. Per pastaruosius 5 (penkerius) metus Kandidatas negali būti atšauktas iš juridinio asmens organo dėl netinkamo pareigų vykdymo;
	4. Kandidatas turi būti nesusijęs su kitais fiziniais ir juridiniais asmenimis ryšiais, dėl kurių einant Kolegialaus organo nepriklausomo nario pareigas kiltų interesų konfliktas;
	5. Turi nebūti aplinkybių, numatytų Lietuvos Respublikos viešųjų ir privačių interesų derinimo valstybinėje tarnyboje įstatymo 5 skirsnyje, dėl kurių Kandidatas negali dirbti valstybės valdomos bendrovės vadovu ar būti Kolegialaus organo nariu;
	6. Kandidatu negali būti svarstomas asmuo, kuriam neišnykęs teistumas už bet kokią nusikalstamą veiką;
	7. Kandidatu negali būti svarstomas asmuo, kurio įgaliojimas atstovauti valstybei ar savivaldybei per pastaruosius 5 (penkerius) metus panaikintas dėl netinkamo atstovavimo;
	8. Kandidatas turi atitikti specialiuosius reikalavimus, kuriuos savo sprendimu nustato atranką inicijuojantis subjektas – Bendrovės stebėtojų taryba.
21. Kvalifikacijos ir kompetencijų reikalavimai kandidatams į nepriklausomus Audito komiteto narius:
	1. Vertinant Kandidatus į nepriklausomus Audito komiteto narius, prioritetas teikiamas Kandidato kompetencijai, galinčiai geriausiai prisidėti prie Bendrovės strateginių tikslų įgyvendinimo ir poreikių užtikrinimo, kad kokybiškai Audito komiteto veiklai būtų užtikrintos visos reikalingos kompetencijos, atsižvelgiant į komiteto atsakomybę ir priimamus sprendimus.
	2. Audito komiteto kompetencijų sričiai nustatomi specialieji reikalavimai, atitikimas kuriuos padėtų užtikrinti Lietuvos Respublikos akcinių bendrovių įstatyme, Finansinės atskaitomybės įstatyme ir įstatuose nustatytų Audito komiteto kompetencijų suformavimą.
	3. Kandidatų į nepriklausomus Audito komiteto narius kompetencijos turi atitikti Audito komiteto kuruojamas pagrindines sritis.
	4. Atsižvelgiant į Audito komiteto kompetencijų sritis, sudaryta Kandidatų į nepriklausomus AK narius kvalifikacinių reikalavimų ir kompetencijų matrica, kuria vadovaujantis kandidatams nustatomi detalūs privalomieji ir papildomi reikalavimai:

|  |  |  |
| --- | --- | --- |
| **1.** | **Privalomieji reikalavimai** | **Reikalavimo pobūdis** |
| 1.1. | Dvipakopis arba magistro laipsniui prilyginamas aukštasis universitetinis išsilavinimas | Privalomas |
| 1.2. | Ne trumpesnė kaip 3 (trijų) metų vadovaujamo darbo patirtis audito  ir/arba bendrovės finansų valdymo srityje (bendrovių veiklos finansinio planavimo, vykdymo, analizės bei kontrolės patirtis), finansinės apskaitos, AB „Klaipėdos energija“ veiklos srityje, sukaupta per pastaruosius 7 (septynerius) metus. | Privalomas |
| 1.3. | Įmonių vidaus kontrolės ir rizikos valdymo sistemų žinios bei jų praktinio taikymo patirtis. | Privalomas |
| 1.4. | Geras LR teisės aktų, reglamentuojančių audito veiklą, verslo apskaitos standartų išmanymas. | Privalomas |
| 1.5. | Geras anglų kalbos mokėjimas (ne žemesnis kaip B2 lygis) | Privalomas |
| **2.** | **Vertinamos kompetencijos ir jų santykinis svoris** | **Maksimali kompetencijos vertinimo reikšmė** |
| 2.1. | Puikūs lyderystės, komandinio darbo ir bendradarbiavimo su suinteresuotomis šalimis gebėjimai. | 5 |
| 2.2. | Auditoriaus kvalifikacija (privalumas). | 5 |
| 2.3. | Tarptautinis sertifikatas audito, finansų, rizikų valdymo srityse (privalumas). | 5 |
| 2.4. | Darbo kolegialiuose valdymo ar priežiūros organuose patirtis (privalumas). | 5 |
| 2.5. | Viešojo sektoriaus veikimo principų išmanymas (privalumas). | 5 |
| 2.6. | Galimybė skirti pakankamai laiko darbui komitete bei įsigilinimui į AB „Klapėdos energija“ veiklos specifiką (4-8 posėdžiai per metus). | 5 |
| 2.7. | Gebėjimas matyti bendrąjį vaizdą. | 5 |
|  | **Maksimali galima balų suma:** | **35** |

1. **ATRANKOS PROCESO ETAPAI**
2. Atrankos paskelbimas:
3. Informacija apie skelbiamą nepriklausomų Audito komiteto narių atranką skelbiama šiuose internetiniuose šaltiniuose:
	1. Bendrovės internetiniame puslapyje https://www.klenergija.lt;
	2. Klaipėdos miesto savivaldybės internetiniame puslapyje www.klaipeda.lt.
	3. VĮ “Registrų centras” informaciniame leidinyje.
	4. Valdymo koordinavimo centro internetiniame puslapyje https://governance.lt.
4. Dalyvavimas atrankoje. Audito komiteto narių kandidatų prašymai priimami 30 (trisdešimt) dienų nuo Audito komiteto nario atrankos skelbimo pateikiant juos elektroninio pašto adresu personalas@klenergija.lt nuoroda „Audito komiteto narys“ nurodant kompetencijos sritį.
5. Kandidatas privalo pateikti:
	1. Gyvenimo aprašymą (CV);
	2. Motyvacinį laišką;
	3. Kandidato tapatybę patvirtinančio asmens dokumento kopiją;
	4. Aukštojo išsilavinimo diplomų kopijas;
	5. Pasirašytą Kandidato Interesų deklaraciją (Priedas nr. 1);
	6. Pasirašytą Kandidato paraišką dalyvauti atrankoje ir sąžiningumo deklaraciją (Priedas nr. 2);
	7. Pasirašytą Kandidato Nepriekaištingos reputacijos deklaraciją (Priedas nr. 3).
6. Audito komiteto narių kandidatų atranką vykdo Bendrovės stebėtojų tarybos pagrindu suformuota atrankos komisija. Atrankos komisija gali paprašyti papildomų dokumentų, patvirtinančių atitiktį aukščiau nurodytiems bendriesiems, specialiesiems bei kitiems reikalavimams.
7. Kandidatai laikomi atitinkančiais atrankos reikalavimus ir gali dalyvauti konkurse, jei pateikė visus prašomus dokumentus ir deklaracijas, yra susipažinę su teisiniais įsipareigojimais, atsirandančiais einant kolegialaus organo nario pareigas, taip pat įsipareigoja skirti pakankamai laiko ir dėmesio kolegialaus organo nario pareigoms atlikti kolegialaus organo planuojamuose posėdžiuose ir kt.
8. Atrankos vykdymas:
	1. Pirmas atrankos etapas – atranka pagal CV ir motyvaciniame laiške pateiktus duomenis, prireikus – kandidatai kviečiami pokalbiui;
	2. Antras atrankos etapas – kandidatų vertinimas, pokalbiai su atrinktais kandidatais;
	3. Trečias atrankos etapas – kompetencijų vertinimas ir rekomendacijų tikrinimas (esant poreikiui);
	4. Ketvirtas atrankos etapas – galimų skirti kandidatų patikra teisės aktų nustatyta tvarka;
	5. Galutinis etapas – Bendrovės stebėtojų tarybos sprendimas dėl nepriklausomų Audito komiteto narių išrinkimo.